Projekts

LATVIJAS REPUBLIKAS MINISTRU KABINETS

2015. gada \_\_. \_\_\_\_\_\_\_\_ Noteikumi Nr.\_\_\_\_\_\_\_

Rīgā prot. Nr.\_\_ \_\_.§)

**Grozījumi Ministru kabineta 2006.gada 19.decembra noteikumos Nr.1037 "Bāriņtiesas darbības noteikumi"**

*Izdoti saskaņā ar* [*Bāriņtiesu likuma*](http://likumi.lv/doc.php?id=139369) *3.panta trešo daļu*

1. Izdarīt Ministru kabineta 2006.gada 19.decembra noteikumos Nr.1037 „Bāriņtiesas darbības noteikumi” (Latvijas Vēstnesis, 2006, 207.nr.; 2009, 110.nr.; 2010, 34.nr.; 2011, 182.nr.; 2013, 118.nr., 2013, 173.nr.; 2014, 122.nr.) šādus grozījumus:

* 1. papildināt 1.punktu aiz vārdiem „darba organizāciju” ar vārdiem „foto, video un skaņu ierakstu ieguves, glabāšanas un publiskošanas kārtību”;

1.2. aizstāt 27.1 punktā vārdus „aprūpes un aizgādības tiesību atņemšanas un aprūpes” ar vārdiem „aizgādības tiesību pārtraukšanas un atņemšanas”;

1.3.izteikt 33.punkta otro teikumu šādā redakcijā:

„Vienu kopīgu ārpusģimenes aprūpē esošu bērnu lietu iekārto par vienas ģimenes nepilngadīgajām personām, kurām ir kopīgi vecāki vai viens kopīgs vecāks, ja bāriņtiesa vienas ģimenes nepilngadīgajām personām nodrošinājusi ārpusģimenes aprūpi pie viena un tā paša ārpusģimenes aprūpes pakalpojuma sniedzēja.”;

1.4.papildināt noteikumus ar V.1 nodaļu šādā redakcijā:

**“V.1 Foto, video un skaņu** **ierakstu ieguve, glabāšana un publiskošana**

44.1 Foto, video un skaņu ieraksta iegūšana par bērna dzīves apstākļiem (turpmāk-ieraksts) pieļaujama tikai gadījumā, lai fiksētu faktus, kas liecina, ka bērns atrodas dzīvībai un veselībai bīstamos apstākļos un šie ieraksti nepieciešami Bāriņtiesu likumā noteiktā vienpersoniskā lēmuma pieņemšanai.

44.2 Ierakstu iegūšanai izmanto foto, video, audio ierīces, kas nodrošina ierakstītā materiāla atbilstošu kvalitāti un norādi par to ieguves laiku un datumu.

44.3 Ierakstiem nosaka ierobežotas pieejamības informācijas statusu un ierakstos esošā informācija par personas datiem tiek publiskota tikai likumā noteiktajos gadījumos.

44.4 Ierakstus, kas iegūti, fiksējot šo noteikumu 44.1 punktā minētos apstākļus, iznīcina pēc viena mēneša no dienas, kad beidzies attiecīgā bāriņtiesas lēmuma pārsūdzēšanas termiņš, ja šis lēmums nav pārsūdzēts, vai pēc viena mēneša no dienas, kad stājies spēkā tiesas galīgais nolēmums attiecīgā bāriņtiesas koleģiālā lēmuma lietā.

44.5 Ierakstus, kas iegūti, fiksējot bāriņtiesas sēdes gaitu, pievieno attiecīgajai lietai un glabā atbilstoši šo noteikumu 28.punktā minētā bāriņtiesu lietu paraugsarakstā noteiktajam glabāšanas termiņam. “;

1.5.papildināt noteikumus ar 53.5.apakšpunktu šādā redakcijā:

“53.5. ja bāriņtiesa atzīst, ka lietā nepieciešams iegūt papildu informāciju, kas būtiska konkrētās lietas izskatīšanai un tāda lēmuma pieņemšanai, kurš prioritāri nodrošina bērna labāko interešu ievērošanu.”;

1.6. papildināt noteikumus ar 68.1 un 68.2punktu šādā redakcijā:

„68.1 Bāriņtiesas loceklis, kuram par bāriņtiesas sēdē pieņemto lēmumu ir atšķirīgs viedoklis, pamato to kā savas atsevišķās domas un izsaka tās rakstveidā. Atsevišķās domas 15 dienu laikā no lēmuma pieņemšanas dienas iesniedz sēdes vadītājam.

68.2. Atsevišķām domām nosaka ierobežotas pieejamības informācijas statusu. Ar atsevišķām domām var iepazīties:

68.2 1. tiesa, kurā pārsūdzēts attiecīgais bāriņtiesas lēmums;

68.2 2. bāriņtiesas priekšsēdētājs, Valsts bērnu tiesību aizsardzības inspekcija, vērtējot bāriņtiesas locekļa darbību.”;

1.7. papildināt noteikumus ar 72.1 punktu šādā redakcijā:

„72.1, Bāriņtiesa vēršas tiesā viena mēneša laikā pēc attiecīgā lēmuma pieņemšanas, ja Bāriņtiesu likumā noteiktajos gadījumos ir nepieciešams tiesas nolēmums.”;

1.8.papildināt noteikumus ar 81.2, 81.3 un 81.4  punktu šādā redakcijā:

„81.2 Pirms lēmuma pieņemšanas par bērna ārpusģimenes aprūpi bāriņtiesa sagatavo rakstveida pārskatu par veiktajām darbībām, lai bērnam nodrošinātu piemērotu aprūpi pie aizbildņa vai audžuģimenē (turpmāk – pārskats). Pārskatā iekļauj šādu informāciju:

81.21.potenciālā aizbildņa vārds, uzvārds, dzimšanas gads un dzīvesvietas adrese, viedoklis un iemesli, kas liedz minētajai personai kļūt par aizbildni;

81.2 2. Valsts bērnu tiesību aizsardzības inspekcijas amatpersonas vārds, uzvārds vai bāriņtiesas nosaukums un attiecīgās amatpersonas vārds, uzvārds, ar kuru pārrunāta iespēja attiecīgās bāriņtiesas darbības teritorijā dzīvojošai audžuģimenei (vārds, uzvārds) uzņemt bērnu, kā arī iemesli, kādēļ attiecīgā audžuģimene nevar uzņemt bērnu;

81.2 3. datums, kad iegūta šā punkta apakšpunktos minētā informācija.

81.3 Ja bērnam vecumā līdz trīs gadiem pirmreizējas informācijas ieguves laikā nav bijis iespējams nodrošināt ārpusģimenes aprūpi pie aizbildņa vai audžuģimenē un bērns ievietots ilgstošas sociālās aprūpes un sociālās rehabilitācijas institūcijā, bāriņtiesa ne retāk kā reizi trīs mēnešos aktualizē pārskatā norādīto informāciju, iekļaujot arī:

81.31. ilgstošas sociālās aprūpes un sociālās rehabilitācijas institūcijas sniegto informāciju par vecāku, brāļu, māsu, vecvecāku, kā arī citu personu, ar kurām bērns ilgu laiku ir dzīvojis nedalītā saimniecībā, saskarsmi ar bērnu un sadarbību ar ilgstošas sociālās aprūpes un sociālās rehabilitācijas institūciju, kā arī informāciju par bērna fizisko un psihosociālo attīstību;

81.32. pašvaldības sociālā dienesta sniegto informāciju par veikto sociālo darbu, lai sekmētu bērna atgriešanos ģimenē.

81.4 Par bērnu vecumā no trīs līdz 18 gadiem bāriņtiesa atbilstoši šo noteikumu 813. punktam aktualizē informāciju ne retāk kā reizi sešos mēnešos.”;

1.9. aizstāt 1.pielikuma I sadaļas tabulas nosaukumā vārdus „Bērna raksturojums” ar vārdiem „Bērna (vārds, uzvārds) raksturojums”;

1.10. izteikt 1.pielikuma I sadaļas tabulas 5., 14., 15. un 18.punktu šādā redakcijā:

|  |  |  |  |  |
| --- | --- | --- | --- | --- |
| „5. | Atkarību izraisošo vielu lietošana un procesu atkarību (azartspēļu atkarība un jauno tehnoloģiju atkarība) izraisošo procesu veikšana |  |  |  |
| 14. | Fiziski ievainojumi vai kaitējumi |  |  |  |
| 15. | Emocionālais kaitējums |  |  |  |
| 18. | Laikposms, kad notikusi vardarbība vai bijusi nepietiekama uzraudzība, vai bērns ir bijis ārpusģimenes aprūpē |  |  |  |

1.11.aizstāt 1.pielikuma II sadaļas tabulas nosaukumā vārdus „Vecāku raksturojums” ar vārdiem „Vecāka (vārds, uzvārds) raksturojums”;

1.12.izteikt 1.pielikuma II sadaļas tabulas 2.punktu šādā redakcijā:

|  |  |  |  |  |
| --- | --- | --- | --- | --- |
| „2. | Atkarību izraisošo vielu lietošana un procesu atkarību (azartspēļu atkarība un jauno tehnoloģiju atkarība) izraisošo procesu veikšana |  |  |  |

1.13. papildināt 1.pielikuma II sadaļas tabulu ar 16.punktu šādā redakcijā:

|  |  |  |  |  |
| --- | --- | --- | --- | --- |
| „16. | Iepriekšējā pieredze bērnu aprūpē” |  |  |  |

1.14. papildināt 1.pielikumu aiz teksta ar sadaļu „Piezīme” šādā redakcijā:

„Piezīme:

Šā pielikuma I sadaļa aizpildāma par katru bērnu atsevišķi, bet II sadaļa aizpildāma par katru vecāku atsevišķi.”

1.15.izteikt 2.pielikuma I sadaļas 5.punktu šādā redakcijā:

|  |  |  |  |  |  |
| --- | --- | --- | --- | --- | --- |
| „5. | Atkarību izraisošo vielu lietošana un procesu atkarību (azartspēļu atkarība un jauno tehnoloģiju atkarība) izraisošo procesu veikšana | Bērns nesmēķē, nelieto alkoholu, narkotikas vai toksiskas vielas, nespēlē azartspēles un neveic citu procesu atkarību izraisošus procesus | Agrāk ir bijuši regulāri atkarību izraisošu vielu lietošanas, azartspēļu un citu procesu atkarību izraisošu procesu  veikšanas gadījumi | Lieto atkarību izraisošas vielas, spēlē azartspēles vai veic citus procesa atkarību izraisošus procesus,  kas ietekmē bērna uzvedību. Bērns ir iesaistījies ārstēšanās programmā. | Lieto atkarību izraisošas vielas, spēlē azartspēles vai veic citus procesa atkarību izraisošus procesus, kas negatīvi ietekmē bērnu.  Bērns nav iesaistījies ārstēšanās programmā” |

1.16. izteikt 2.pielikuma I sadaļas 14.punkta otrās kolonas tekstu šādā redakcijā:

„Fiziski ievainojumi vai kaitējumi ”.

1.18.Izteikt 2.pielikuma I sadaļas 15. un 18. punktu šādā redakcijā:

|  |  |  |  |  |  |
| --- | --- | --- | --- | --- | --- |
| „15. | Emocionālais kaitējums | Bērna veselības stāvoklim, vecumposmam un attīstībai atbilstoša uzvedība | Nelieli uzvedības traucējumi, kas saistīti ar vardarbību pret bērnu, pāraprūpi (hiperaprūpi) vai nepietiekamu bērna uzraudzību | Uzvedības traucējumi, kas saistīti ar vardarbību pret bērnu, pāraprūpi (hiperaprūpi), pasliktinātas sociālās attiecības | Plaši emocionāli vai uzvedības traucējumi saistībā ar vardarbību pret bērnu, pāraprūpi (hiperaprūpi)  vai nepietiekamu bērna uzraudzību |
| 18. | Laikposms, kad notikusi vardarbība vai bijusi nepietiekama uzraudzība**,** vai bērns ir bijis ārpusģimenes aprūpē | Izturēšanās pret bērnu ir atbilstoša, bērns nav bijis ārpusģimenes aprūpē | Agrāk ir bijuši atsevišķi vardarbības vai nepietiekamas uzraudzības gadījumi, kad bērns ir saņēmis kāda veida psiholoģisko palīdzību, bet bērns nav bijis ārpusģimenes aprūpē | Konstatēti atsevišķi vardarbības un/vai nepietiekamas uzraudzības gadījumi, bērns bijis ārpusģimenes aprūpē | Konstatēta atkārtota vardarbība un/vai nepietiekama uzraudzība, bērns bijis ārpusģimenes aprūpē” |

1.18.Izteikt 2.pielikuma II sadaļas „Vecāku raksturojums” 2.punktu šādā redakcijā:

|  |  |  |  |  |  |
| --- | --- | --- | --- | --- | --- |
| „2. | Atkarību izraisošo vielu lietošana un procesu atkarību (azartspēļu atkarība un jauno tehnoloģiju atkarība) izraisošo procesu veikšana | Nelieto atkarību izraisošas vielas, nespēlē azartspēles un neveic citus procesu atkarību izraisošus procesus | Agrāk ir bijusi atkarību izraisošu vielu lietošana, atkarības procesu veikšana, bet pašlaik tās nav. Iesaistīšanās ārstēšanās programmā.  Lieto atkarību izraisošas vielas, spēlē azartspēles un lieto jaunās tehnoloģijas, bet tas neietekmē bērna audzināšanu un aprūpi | Atkarību izraisošu vielu lietošana, azartspēļu spēlēšana vai citu procesu atkarību izraisošu procesu veikšana ietekmē bērna audzināšanu un aprūpi | Lieto atkarību izraisošas vielas, spēlē azartspēles vai veic citus procesu atkarību izraisošus procesus, kas liedz vecāku lomas pildīšanu un/vai vecāki nav spējīgi parūpēties paši par sevi |

1.19.papildināt 2.pielikuma II sadaļu ar 16.punktu šādā redakcijā:

|  |  |  |  |  |  |
| --- | --- | --- | --- | --- | --- |
| „16. | Iepriekšējā pieredze bērnu aprūpē | Nodrošina bērnu aprūpi ģimenē | Konstatēti pārkāpumi vai trūkumi aizgādības tiesību īstenošanā | Iepriekš ir bijušas pārtrauktas aizgādības tiesības un pēc risku novēršanas aizgādības tiesības ir atjaunotas | Pārtrauktas un /vai atņemtas aizgādības tiesības uz citiem bērniem” |

2. Noteikumi stājas spēkā 2016.gada 1.janvārī.

Ministru prezidente L.Straujuma

Labklājības ministrs U.Augulis

25.11.2015 10:04

1278

K.Venta-Kittele

67021610, [kristine.venta-kittele@lm.gov.lv](mailto:kristine.venta-kittele@lm.gov.lv)